
ΔΕΛΤΙΟ ΤΥΠΟΥ
11 Μαΐου 2012
 Η έκθεση φωτογραφίας <<θαλασσογραφίες>> παρουσιάζεται 

από 17-31 Μαΐου στα πλαίσια των εαρινών εκδηλώσεων της ΟΙΚΙΠΑ
Μετά τη μεγάλη επιτυχία που σημείωσε η έκθεση φωτογραφίας με θέμα «Θαλασσογραφίες» που διοργανώθηκε παράλληλα με τις καθιερωμένες εορταστικές εκδηλώσεις του Δήμου Πατρέων για την Πρωτομαγιά στα Ψηλαλώνια, από τις εθελοντικές Μη Κυβερνητικές Οργανώσεις Οικολογική Κίνηση Πάτρας (ΟΙΚΙΠΑ) και ΚΟΙΝΟ_ΤΟΠΙΑ (Εταιρεία Κοινωνικής Δράσης και Πολιτισμού) η έκθεση θα παρουσιαστεί από 17-31 Μαΐου στον πολυχώρο της Κοινο_Τοπίας με αφορμή τις Εαρινές εκδηλώσεις για τα 26 χρόνια της ΟΙ.ΚΙ.ΠΑ. 
Η έκθεση περιλαμβάνει 150 φωτογραφίες 71 ερασιτεχνών φωτογράφων με θέμα τα θαλασσινά τοπία και τις Ελληνικές ακτές και πραγματοποιείται με την υποστήριξη του Studio φωτογραφίας Sinis.

         Οι φωτογραφίες επελέγησαν με σύνθετα κριτήρια όπως αισθητικής, διαφορετικότητας, αντιπροσωπευτικότητας κ.α. από επιτροπή που είχε συσταθεί από τους διοργανωτές αποτελούμενη από τους: Ανδρέα Μιχαλόπουλο φωτογράφο, Οδυσσέα Ξεριζωτή μέλος της Φωτογραφικής Λέσχης Πάτρας ‘‘Ηδύφως’’, Γιώργο Καλλίνικο και Καρολίν Αρβανίτη εκπροσώπους της ΟΙ.ΚΙ.ΠΑ. και τη Βάσω Μαρτίνη εκπρόσωπο της ΚΟΙΝΟ_ΤΟΠΙΑΣ. 

           Η έκθεση διοργανώνεται για 3η συνεχόμενη χρονιά, αγριολούλουδα (2010), Ορεινή φύση (2011), με σκοπό να παρουσιαστεί η ομορφιά των Ελληνικών ακτών και της θάλασσας και να καταδειχθεί η ανάγκη προστασίας τους.
       Στην έκθεση συμμετέχουν με φωτογραφίες τους οι παρακάτω ερασιτέχνες φωτογράφοι: Ακτύπη Κωνσταντίνα, Αρβανίτη Καρολίν, Αρβανιτοπούλου Μαρί, Βάθη Γιώτα, Βάινος Νίκος, Βελογιάννης Μάνθος, Βλάχος Γιάννης, Βογιατζής Νίκος, Γεωργόπουλος Νεκτάριος, Γεωργοπούλου Μαρία, Γιώτη Αντιγόνη, Δημοπούλου Ελένη, Διακουμίδου Στάσια, Ζήση Κωνσταντίνα, Θανοπούλου Αθηνά, Θωμάς Δ, Καμίτσου Μαρία, Καμίτσου Χάρις–Αθηνά, Καούρη Παρασκευή, Κανέλλης Γιώργος, Καρώνης Παναγιώτης, Κατσαντώνης Γιώργος, Καφρίτσα Φρειδερίκη, Κλαουδάτος Παναγιώτης, Κοπανάς Ιωάννης, Κοτσάνης Θωμάς, Κουτρούμπας Θωμάς, Λεβιθόπουλος Παναγιώτης, Λεπενιώτης Κώστας, Μαμάσης Διονύσης, Μαρτίνη Βάσω, Μαρτίνης Σπύρος, Μαστρόκαλος Κώστας, Μαστρόκαλου Φιορέλα, Μιχαλόπουλος Ανδρέας, Μπούνια Γεωργία, Ξεριζωτής Οδυσσέας, Πανίτσα Εύα, Παπαγεωργοπούλου Χρυσάνθη, Παπαγιαννούλη Ναντίνα, Παπαδιαμαντοπούλου Μυρσίνη, Παπαδοπούλου Ελ., Παπαθεοδώρου Σπύρος, Παπαιωάννου Αντιγόνη, Παπαιωάννου Βασίλης, Παπανικολάου Όλγα, Παππά Σοφία, Παππάς Βασίλης, Ράγκος Φοίβος, Ραυτογιάννης Ηλίας, Ρηγοπούλου Φανή, Σαρχώσης Δημήτριος, Σίνης Κώστας, Σουρής Χαράλαμπος, Σπανού Ολυμπία, Σουπιώνη Μάγδα, Σουπιώνης Γεράσιμος, Σπηλιόπουλος Γιώργος, Σπηλιοπούλου Μαρία–Νεφέλη, Σπηλιώτης Ανδρέας, Στανίδη Ασημένια, Στεφανόπουλος Παναγιώτης, Τζάκη Διονυσία, Τουλιάτος Παναγιώτης, Τουλιάτος Παύλος, Χατζής Κωνσταντίνος, Υφαντής Νίκος, Φυτάς Βασίλης, Χαλούλος Παναγιώτης, Χριστοδουλόπουλος Δημήτριος, Χρονοπούλου Νίκη. 

Η έκθεση θα είναι ανοιχτή για το κοινό Δευτέρα, Πέμπτη και Παρασκευή 7.30μμ-10μμ και Σάββατο 11πμ-2μμ στον πολυχώρο της Κοινο_Τοπίας Μαιζώνος 139 (έναντι Δημαρχιακού Μεγάρου). 

